CELEX: 32009D0894
Language: bg
Date: 2009-11-30 00:00:00
Title: 2009/894/ЕО: Решение на Комисията от 30 ноември 2009 година за установяване на екологични критерии за присъждане на знака за екомаркировка на Общността на дървени мебели (нотифицирано под номер C(2009) 9522) (Текст от значение за ЕИП)

5.12.2009   
            
            
               BG
            
            
               Официален вестник на Европейския съюз
            
            
               L 320/23
            
         
      РЕШЕНИЕ НА КОМИСИЯТА
   
   от 30 ноември 2009 година
   за установяване на екологични критерии за присъждане на знака за екомаркировка на Общността на дървени мебели
   (нотифицирано под номер C(2009) 9522)
   (текст от значение за ЕИП)
   (2009/894/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка (1), и по-специално член 6, параграф 1, втора алинея от него,
   след консултации със Съвета по екомаркировка на Европейския съюз,
   като има предвид, че:
   
               (1)
            
            
               По силата на Регламент (ЕО) № 1980/2000 знакът за екомаркировка на Общността може да се присъжда на продукт, притежаващ характеристики, които му позволяват да допринесе значително за подобряване на основните аспекти на околната среда.
            
         
               (2)
            
            
               Регламент (ЕО) № 1980/2000 предвижда да се установят конкретните критерии за екомаркировка по продуктови групи, съставени на основата на критериите, изработени от Съвета по екомаркировка на Европейския съюз.
            
         
               (3)
            
            
               Екологичните критерии, както и изискванията за оценяване и удостоверяване, следва да бъдат валидни за период от четири години, започващ от датата на приемане на настоящото решение.
            
         
               (4)
            
            
               Мерките, предвидени в настоящото решение, са в съответствие със становището на Комитета, създаден съгласно член 17 от Регламент (ЕО) № 1980/2000,
            
         ПРИЕ НАСТОЯЩОТО РЕШЕНИЕ:
   Член 1
   Продуктовата група „дървени мебели“ включва свободно стоящи или вградени мебели, използвани за съхраняване или окачване на предмети, лежане, седене, работа или ядене в домашни условия в помещения или на открито, както и използвани за делови цели в помещения. Мебелите, използвани за делови цели, включват канцеларски и училищни мебели, както и мебели за ресторанти и хотели.
   Трябва да са изпълнени следните условия:
   
               а)
            
            
               Масивната дървесина или материалите на базата на дървесина да представляват поне 90 % от теглото на продукта. При изчисляването на теглото може да не се вземат предвид стъклените елементи, ако са лесно заменяеми в случай на повреждане или счупване, както и техническото оборудване и аксесоарите.
            
         
               б)
            
            
               Теглото на който и да е отделен материал, различен от масивна дървесина или от материали на базата на дървесина, трябва да не превишава 3 % от общото тегло на продукта. Сумарното тегло на такива материали трябва да не превишава 10 % от общото тегло на продукта.
            
         Член 2
   За присъждане на знака за екомаркировка на Общността съгласно Регламент (ЕО) № 1980/2000, даден артикул дървени мебели трябва да попада в продуктовата група, определена в член 1 от настоящото решение, и трябва да удовлетворява екологичните критерии, посочени в приложението.
   Член 3
   Екологичните критерии за продуктовата група „дървени мебели“, както и съответните изисквания за оценяване и удостоверяване, са валидни за период от четири години, започващ от датата на нотифициране на настоящото решение.
   Член 4
   Кодовият номер на продуктовата група „дървени мебели“, определен за административни цели, е „36“.
   Член 5
   Адресати на настоящото решение са държавите-членки.
   
      Съставено в Брюксел на 30 ноември 2009 година.
      
         
            За Комисията
         
         Günter VERHEUGEN
         
         
            Заместник-председател
         
      
   
   
      (1)  ОВ L 237, 21.9.2000 г., стр. 1.
   
      ПРИЛОЖЕНИЕ
      
         ОБЩИ ПОЛОЖЕНИЯ
      
      
         Цели на критериите
      
      С тези критерии се цели по-специално да се спомогне за намаляване на въздействието на дървените мебели през целия им жизнен цикъл върху околната среда и човешкото здраве.
      По-конкретно целите са:
      
                  —
               
               
                  да се използват материали, произведени по по-устойчив начин;
               
            
                  —
               
               
                  да се намали използването на опасни вещества и се понижат емисиите на замърсители;
               
            
                  —
               
               
                  конкретният продукт да е изпитан за издръжливост.
               
            
         Изисквания за оценяване и удостоверяване
      
      Специфичните изисквания за оценяване и удостоверяване са посочени конкретно за всеки критерий. Когато е уместно, могат да бъдат използвани изпитателни методи, различни от посочените за всеки критерий, ако тяхната еквивалентност се признава от компетентния орган, оценяващ заявлението.
      Когато от заявителя се изисква да представи документация, анализи, протоколи от изпитания или друго доказателство, удостоверяващо съответствието с критериите, това означава, че тези документи могат да произхождат от заявителя и/или от неговия или неговите доставчици, респективно от техните доставчици и т.н. според случая.
      Оценяването на съответствието трябва да бъде извършено от съответно акредитирани лаборатории (когато това е възможно), които отговарят на общите изисквания, определени в стандарт EN ISO 17025.
      Когато е целесъобразно, компетентните органи могат да изискат допълнителна документация и да извършат независими проверки.
      На компетентните органи се препоръчва да вземат предвид прилагането на признати схеми за управление на околната среда, като например EMAS или ISO14001, и екологични декларации за продукти, когато оценяват заявленията и извършват мониторинг на съответствието с критериите (забележка: прилагането на тези декларации и схеми за управление не е задължително, но е желателно).
      
         КРИТЕРИИ
      
      
         Освобождавания
      
      Някои от критериите по отношение на материалите не се прилагат в следните случаи:
      
                  i)
               
               
                  Материали, различни от масивна дървесина или от материали на базата на дървесина, както и различни от обхващаните от критериите за повърхностна обработка и за сглобяване на мебели, на които се падат по-малко от 3 % от общото тегло на продукта със знак за екомаркировка, може да бъдат изключени от спазването на „изискванията за дървесина и материали на базата на дървесина“.
               
            
                  ii)
               
               
                  Съединителните елементи, като например винтове и гвоздеи, и металният обков за плъзгащи се врати и чекмеджета, са изключени от спазването на всички критерии относно материалите.
               
            
         Оценяване и удостоверяване: Трябва да се предостави съответна информация за тези материали, които са освободени от спазването на някои критерии. При изчисляване на процентния дял на материалите, които може да са освободени, се взема предвид количеството на тези материали в композитни материали — независимо какъв е процентният дял на композитния материал в крайния мебелен продукт със знак за екомаркировка. При изчисляването на общото тегло не се взема предвид теглото на съединителните елементи.
      1.   Описание на продукта
      
      Трябва да се представи описание на продукта (функционално описание, наименование на продукта или идентификационен номер; ако продуктът се произвежда в няколко разновидности — описание на разновидностите, за които се отнася заявлението). Предоставя се информация за общото тегло на продукта, използваните материали в него, включително съединителни елементи и аксесоари, и тяхното съответно тегло.
      
         Оценяване и удостоверяване: Заявителят предоставя на компетентния орган описание на продукта, в което се съдържа горепосочената информация.
      2.   Опасни вещества
      
      
                  а)
               
               
                  Към дървеното изделие не може да се добавят никакви вещества или препарати, които са означени или може да бъдат означени към датата на подаване на заявлението с една от следните фрази за риск (или съчетания от тях):
                  
                              —
                           
                           
                              R23: (токсичен при вдишване);
                           
                        
                              —
                           
                           
                              R24: (токсичен при контакт с кожата);
                           
                        
                              —
                           
                           
                              R25: (токсичен при поглъщане);
                           
                        
                              —
                           
                           
                              R26: (силно токсичен при вдишване);
                           
                        
                              —
                           
                           
                              R27: (силно токсичен при контакт с кожата);
                           
                        
                              —
                           
                           
                              R28: (силно токсичен при поглъщане);
                           
                        
                              —
                           
                           
                              R39 (опасност от много тежки необратими последици);
                           
                        
                              —
                           
                           
                              R40 (ограничени данни за канцерогенно действие);
                           
                        
                              —
                           
                           
                              R42 (може да причини сенсибилизация при вдишване);
                           
                        
                              —
                           
                           
                              R43 (може да причини сенсибилизация при контакт с кожата);
                           
                        
                              —
                           
                           
                              R45 (може да причини рак);
                           
                        
                              —
                           
                           
                              R46 (може да причини наследствено генетично увреждане);
                           
                        
                              —
                           
                           
                              R48 (опасност от тежки увреждания на здравето чрез продължително излагане на въздействието на веществото);
                           
                        
                              —
                           
                           
                              R49 (може да причини рак при вдишване);
                           
                        
                              —
                           
                           
                              R50 (силно токсичен за водни организми);
                           
                        
                              —
                           
                           
                              R 51 (токсичен за водни организми);
                           
                        
                              —
                           
                           
                              R 52 (вреден за водни организми);
                           
                        
                              —
                           
                           
                              R 53 (може да причини дълготрайни неблагоприятни последици във водната среда);
                           
                        
                              —
                           
                           
                              R60 (може да увреди възпроизводителната функция);
                           
                        
                              —
                           
                           
                              R61 (може да увреди плода при бременност);
                           
                        
                              —
                           
                           
                              R62 (възможен риск от увреждане на възпроизводителната функция);
                           
                        
                              —
                           
                           
                              R63 (възможен риск от увреждане на плода при бременност);
                           
                        
                              —
                           
                           
                              R68 (възможен риск от необратими последици);
                           
                        както са посочени в Директива 67/548/ЕИО на Съвета от 27 юни 1967 г. (Директива за опасните препарати) за сближаването на законовите, подзаконовите и административните разпоредби относно класификацията, опаковането и етикетирането на опасни вещества (1) (Директива за опасните вещества) и нейните последващи изменения, и като се има предвид Директива 1999/45/ЕО на Европейския парламент и на Съвета (2) (Директива за опасните препарати).
                  Алтернативна възможност е класификацията съгласно Регламент (ЕО) № 1272/2008 на Европейския парламент и на Съвета от 16 декември 2008 година относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (3). В този случай не се разрешава добавяне към суровите материали на вещества или препарати, за които към момента на заявлението важи или може да важи някое от следните предупреждения за опасност (или комбинация от тях): H300, H301, H310, H311, H317 H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341, H370, H372.
               
            
                  б)
               
               
                  Продуктът трябва да не съдържа халогенирани органични свързващи вещества, азидирин и полиазидирини, както и пигменти и добавки на основата на:
                  
                              —
                           
                           
                              олово, кадмий, (VI), живак и техните съединения,
                           
                        
                              —
                           
                           
                              арсен, бор и мед,
                           
                        
                              —
                           
                           
                              органичен калай.
                           
                        
            
                  в)
               
               
                  В продукта могат да бъдат използвани само такива забавители на горенето, които са химически свързани в свързващото вещество/материала или върху повърхността на свързващото вещество/материала (реактивни забавители на горенето). Ако използваните забавители на горенето са означени с някоя от посочените по-долу фрази за риск R, тези реактивни забавители на горенето следва при прилагане да променят своя химичен характер, така че да няма повече основание за тяхното класифициране по някоя от тези фрази R. (По-малко от 0,1 % от забавителите на горенето върху свързващото вещество/материала могат да останат в състоянието, в което са били преди прилагането).
                  
                              —
                           
                           
                              R40 (ограничени данни за канцерогенно действие),
                           
                        
                              —
                           
                           
                              R45 (може да причини рак),
                           
                        
                              —
                           
                           
                              R46 (може да причини наследствено генетично увреждане),
                           
                        
                              —
                           
                           
                              R49 (може да причини рак при вдишване),
                           
                        
                              —
                           
                           
                              R50 (силно токсичен за водни организми),
                           
                        
                              —
                           
                           
                              R 51 (токсичен за водни организми),
                           
                        
                              —
                           
                           
                              R 52 (вреден за водни организми),
                           
                        
                              —
                           
                           
                              R 53 (може да причини дълготрайни неблагоприятни последици във водната среда),
                           
                        
                              —
                           
                           
                              R60 (може да увреди възпроизводителната функция),
                           
                        
                              —
                           
                           
                              R61 (може да увреди плода при бременност),
                           
                        
                              —
                           
                           
                              R62 (възможен риск от увреждане на възпроизводителната функция),
                           
                        
                              —
                           
                           
                              R63 (възможен риск от увреждане на плода при бременност),
                           
                        
                              —
                           
                           
                              R68 (възможен риск от необратими последици),
                           
                        както са посочени в Директива 67/548/ЕИО и нейните последващи изменения.
                  Изключват се забавители на горенето, които са само физически смесени в свързващото вещество/материала (добавени забавители на горенето).
                  Като алтернативна възможност може да се използва класификацията съгласно Регламент (ЕО) № 1272/2008. В този случай не се разрешава добавяне към суровите материали на вещества или препарати, за които към момента на заявлението важи или може да важи някое от следните предупреждения за опасност (или комбинация от тях): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.
                  
                     Оценяване и удостоверяване: заявителят трябва да представи декларация за съответствие с този критерий заедно с списък на съставките и съответна документация, като например информационни листове за безопасност.
               
            3.   Изисквания към дървесината и материала на основата на дървесина
      
      а)   Устойчиво стопанисване на горите
      
      Производителят трябва да води политика на устойчиво снабдяване с дървесина и да прилага система за проследяване и проверка на произхода на дървесината и проследяването ѝ от гората до първия приемателен пункт.
      Произходът на цялата дървесина се документира. Производителят трябва да гарантира, че цялата дървесина произхожда от законни източници. Дървесината трябва да не произхожда от защитени райони или райони в официална процедура на обявяване за защита, стари гори и гори с висока консервационна стойност, определени в национални процедури със заинтересованите страни, освен ако покупките не са съобразени с националните разпоредби за консервация.
      
                  —
               
               
                  До 30 юни 2011 г. поне 50 % от масивната дървесина и 20 % от материалите на базата на дървесина, съдържащи се в пуснатите на пазара дървени продукти със знак за екомаркировка, трябва да произхождат или от устойчиво стопанисвани гори, сертифицирани от независими трети страни по схеми, отговарящи на критериите, посочени в параграф 15 от Резолюцията на Съвета от 15 октомври 1998 г. относно стратегията на ЕС за горите и по-нататъшното ѝ развитие, или от рециклирани материали.
               
            
                  —
               
               
                  От 1 юли 2011 г. до 31 декември 2012 г. поне 60 % от масивната дървесина и 30 % от материалите на базата на дървесина, съдържащи се в пуснатите на пазара дървени продукти със знак за екомаркировка, трябва да произхождат или от устойчиво стопанисвани гори, сертифицирани от независими трети страни по схеми, отговарящи на критериите, посочени в параграф 15 от Резолюцията на Съвета от 15 декември 1998 г. относно стратегията на ЕС за горите и по-нататъшното ѝ развитие, или от рециклирани материали.
               
            
                  —
               
               
                  От 1 януари 2013 г. поне 70 % от масивната дървесина и 40 % от материалите на базата на дървесина, съдържащи се в пуснатите на пазара дървени продукти със знак за екомаркировка, трябва да произхождат или от устойчиво стопанисвани гори, сертифицирани от независими трети страни по схеми, отговарящи на критериите, посочени в параграф 15 от Резолюцията на Съвета от 15 декември 1998 г. относно стратегията на ЕС за горите и по-нататъшното ѝ развитие, или от рециклирани материали.
               
            
         Оценяване и удостоверяване: За изпълнение на тези условия заявителят доказва, че при първоначалното пускане на пазара на неговите дървени продукти със знака за екомаркировка след посочените за критерия дати, те ще отговарят на съответното ниво за съдържание на сертифицирана дървесина. Ако това не може да се докаже, компетентният орган ще издаде лиценз за знак за екомаркировка само за периода, за който може да се докаже съответствие. Заявителят представя подходяща документация от доставчика на дървесина, в която да се посочват видовете, количествата и точният произход на дървесината, използвана в производството на мебели. Заявителят представя съответен/ни сертификат/и, показващ/и, че сертификационната система надлежно изпълнява изискванията, посочени в параграф 15 от Резолюцията на Съвета от 15 декември 1998 г. относно стратегията за горското стопанство на ЕС.
      
         Определение: Като материали на базата на дървесина се означават материали, изготвени чрез свързване с лепила и/или туткали на един или повече от следните материали: дървесни влакна и/или обелени или отрязани дървесни листове и/или дървесни остатъци от гори и насаждения, стърготини, остатъци от целулозно-хартиената промишленост и/или рециклирана дървесина. Материалите на базата на дървесина включват: твърд картон, плочи от дървесни влакна, плочи със средна плътност от дървесни влакна, плочи от дървесни частици, плоскости от подредени по дължина дървесни частици (OSB), шперплат и плоскости от масивна дървесина. Понятието „материали на базата на дървесина“ се отнася и за композитни материали, изготвени от плоскости на базата на дървесина, с покритие от пластмаса, пластмасов ламинат, метал или друг материал, както и за готови/полуготови плоскости на базата на дървесина.
      Готовите или полуготовите материали на базата на дървесина, както и материалите на базата на дървесина с покритие от пластмаса, пластмасов ламинат, метал или друг материал трябва да отговарят и на критериите за повърхностна обработка в допълнение към критериите, посочени в настоящия раздел.
      б)   Рециклирани дървесни влакна
      
      Дървесните отпадъци на потребителите, стърготините или влакната, използвани в производството на материали на базата на дървесина (като изходен материал) трябва поне да съответстват на разпоредбите на промишления стандарт на EPF (Европейската федерация на производителите на дървесни плоскости), както се посочва в параграф 6 от документа „Стандарт на EPF за условията за доставка на рециклирана дървесина“ от 24 октомври 2002 г. Таблица на посочени в стандарта стойности е добавена в допълнение.
      
         Оценяване и удостоверяване: Трябва да се представи декларация, че в производството на материали на базата на дървесина се използват дървесни отпадъци на потребители. Освен това се представят резултати от изпитване, за да се установи дали са спазени пределно допустимите стойности, посочени в допълнението.
      в)   Импрегниращи вещества и консерванти
      
      
                  i)
               
               
                  Мебелите за ползване в помещения не се импрегнират.
                  Използваните при всички останали мебели импрегниращи вещества или консерванти трябва да отговарят на изискванията относно опасни вещества (раздел 2).
               
            
                  ii)
               
               
                  Масивната дървесина да не се обработва след нейния добив с вещества или препарати, съдържащи вещества, включени в някой от следните списъци:
                  
                              —
                           
                           
                              клас 1a (изключително опасни вещества) съгласно препоръчаната от Световната здравна организация (СЗО) класификация на пестицидите по степен на опасност;
                           
                        
                              —
                           
                           
                              клас 1b (много опасни вещества) съгласно препоръчаната от СЗО класификация на пестицидите по степен на опасност.
                           
                        
            Освен това обработката на дървесината трябва да бъде в съответствие с разпоредбите на Директива 79/117/ЕИО (4) на Съвета и Директива 76/769/ЕИО (5) на Съвета.
      
         Оценяване и удостоверяване: заявителят представя декларация за съответствие с този критерий, списък на използваните вещества и информационен лист за всяко едно от тях.
      г)   Използване на опасни вещества и препарати в производството на материали на базата на дървесина
      
      В допълнение към изискванията в раздел 2 относно опасните вещества, всички вещества и препарати, използвани в производството на материали на базата на дървесина, трябва да отговарят на следните изисквания:
      
                  i)
               
               
                  Първичната дървесина да не се обработва с вещества или препарати, съдържащи вещества, включени в някой от следните списъци:
                  
                              —
                           
                           
                              клас 1a (изключително опасни вещества) съгласно препоръчаната от Световната здравна организация (СЗО) класификация на пестицидите по степен на опасност;
                           
                        
                              —
                           
                           
                              клас 1b (много опасни вещества) съгласно препоръчаната от СЗО класификация на пестицидите по степен на опасност.
                           
                        Освен това обработката на дървесината трябва да бъде в съответствие с разпоредбите на Директива 79/117/ЕИО и Директива 76/769/ЕИО.
               
            
                  ii)
               
               
                  Съдържанието на свободен формалдехид в продукти или препарати, използвани в плоскости, трябва да не превишава 0,3 тегловни процента. Съдържанието на свободен формалдехид в свързващи вещества, лепила и туткали за шперплатови плоскости трябва да не превишава 0,5 тегловни процента.
               
            
         Оценяване и удостоверяване: заявителят трябва да представи съответни декларации, удостоверяващи изпълнението на горепосочените изисквания. За химичните продукти, използвани в производството на материали на базата на дървесина, се представя информационен лист за безопасност на материалите или еквивалентна документация, съдържаща информация за тяхната класификация относно риска за здравето.
      д)   Емисии на формалдехид от необработени материали на базата на дървесина
      
      Използването на материали на базата на дървесина в мебели е разрешено, само ако отговарят на следните изисквания:
      
                  i)
               
               
                  Плоскост от дървесни частици: за плоскост от дървесни частици в сурово състояние, т.е. преди машинна обработка или нанасяне на покритие, емисията на формалдехид трябва да не превишава 50 % от граничната стойност, която би позволила нейното класифициране като Е1 съгласно стандарта EN 312.
                  
                     Оценяване и удостоверяване: заявителят и/или неговият/ите доставчик/ци представят доказателства, че материалите на базата на дървесина са в съответствие с това изискване съгласно европейския стандарт EN 312-1.
               
            
                  ii)
               
               
                  Дървесно-влакнеста плоскост: за всяка използвана дървесно-влакнеста плоскост съдържанието на формалдехид трябва да не превишава 50 % от граничната стойност, която би позволила нейното класифициране като A съгласно стандарта EN 622-1. Независимо от това дървесно-влакнестите плоскости, класифицирани в клас A, се приемат, само ако не представляват повече от 50 % от общото съдържание на дървесина и материали на базата на дървесина, използвани в продукта.
                  
                     Оценяване и удостоверяване: заявителят и/или неговият доставчик представят доказателства, че материалите на базата на дървесина са в съответствие с това изискване съгласно европейския стандарт EN 622-1.
               
            е)   Генно модифицирана дървесина
      
      Продуктът трябва да не съдържа генно модифицирана дървесина.
      
         Оценяване и удостоверяване: заявителят трябва да представи декларация, удостоверяваща, че не се използва генно модифицирана дървесина.
      4.   Критерии за повърхностна обработка
      
      Под повърхностна обработка се има предвид процесът на повърхностна обработка или на отделни части/елементи на мебелите или на мебелите като цяло.
      а)   Повърхностна обработка с пластмаси и метали
      
      Използването на пластмаси и метали е разрешено в размер до 2 % от общото тегло на мебелта. Те трябва да отговарят на посочените в раздел 2 общи изисквания относно опасните вещества.
      
         Оценяване и удостоверяване: заявителят трябва да представи съответна документация, показваща съответствие с тези критерии.
      б)   Друга повърхностна обработка — без пластмаси и метали
      
      Този критерий е свързан с нанасянето на покритие върху мебели и дървесни материали.
      i)   Опасни вещества и препарати (включително съдържание на летливи органични съединения — ЛОС)
      Всички използвани материали, вещества и препарати трябва да отговарят на посочените в раздел 2 изисквания относно опасните вещества.
      
         Оценяване и удостоверяване: заявителят трябва да представи декларация за спазването на този критерий заедно със списък на съставките и съответна документация, като например информационни листове за материалите и за безопасност.
      Освен това химични вещества, класифицирани като вредни за околната среда от техния производител/доставчик в съответствие с класификационната система на Общността (28-о изменение на Директива 67/548/ЕИО), трябва да отговарят на едно от следните 2 ограничения:
      
                  —
               
               
                  Към веществата и препаратите за повърхностна обработка трябва да не се добавят химични вещества, класифицирани като вредни за околната среда в съответствие с Директива 1999/45/ЕО. Въпреки това продуктите могат да съдържат до 5 % летливи органични съединения (ЛОС), както е определено в Директива 1999/13/ЕО на Съвета (6) (ЛОС е всяко органично съединение, което при 293,15 K има налягане на парите 0,01 kPa или по-високо, или което е със съответна летливост при конкретните условия на употреба). Ако продуктът изисква разреждане, съдържанието на разредения продукт трябва да не превишава гореспоменатите пределно допустими стойности.
               
            
                  —
               
               
                  Съгласно Директива 1999/45/ЕО количеството на използваните вредни за околната среда вещества (влажна боя/лак) трябва да не превишава 14 g/m2 площ на повърхността, а количеството на използваните летливи органични съединения (влажна боя/лак) да не превишава 35 g/m2.
               
            
         Оценяване и удостоверяване: заявителят представя декларация за съответствие с този критерий заедно с документи, потвърждаващи тази декларация, включително:
      
                  —
               
               
                  пълна рецепта за изготвяне с данни за количествата и номерата по CAS на съставните вещества,
               
            
                  —
               
               
                  метода на изпитване и получените резултати от изпитването за всички вещества, налични в продукта, съгласно Директива 67/548/ЕИО,
               
            
                  —
               
               
                  декларация, че са обявени всички съставни вещества,
               
            
                  —
               
               
                  брой на слоевете покритие и използвано количество за всеки един слой за квадратен метър от повърхността.
               
            Метод на приложение:
      Използват се следните стандартни коефициенти на ефективност с цел изчисляване на разхода на продукт за повърхностна обработка и на приложеното количество: за пулверизатор без рециклиране — 50 %, пулверизатор с рециклиране — 70 %, електростатично нанасяне чрез шприцоване — 65 %, шприцоване камбана/диск — 80 %, нанасяне на покритие с валци — 95 %, нанасяне на покритие с ракел — 95 %, вакуумно нанасяне на покритие — 95 %, нанасяне на покритие чрез потапяне — 95 %, нанасяне на покритие чрез обливане — 95 %.
      в)   Формалдехид
      
      Емисиите на формалдехид от вещества и препарати за повърхностна обработка, отделящи формалдехид, трябва да са под 0,05 ppm.
      
         Оценяване и удостоверяване: заявителят и/или неговият доставчик трябва да представи декларация, че горепосоченото изискване е изпълнено, заедно с информация за използваните вещества за повърхностна обработка (например под формата на информационни листове за безопасност на материалите).
      г)   Пластификатори
      
      Ако в производствения процес се прилага пластифициращо вещество, фталатите трябва да отговарят на посочените в раздел 2 изисквания относно опасните вещества.
      Освен това в продукта не са разрешени за използване ди-н-октил фталат (DNOP), ди-изононил фталат (DINP) и ди-изодецил фталат (DIDP).
      
         Оценяване и удостоверяване: заявителят следва да представи декларация за съответствие с този критерий.
      д)   Биоциди
      
      Разрешава се използването единствено на биоцидни продукти, съдържащи биоцидни активни вещества, включени в приложение IA към Директива 98/8/ЕО на Европейския парламент и на Съвета (7) и позволени за използване в мебели.
      
         Оценяване и удостоверяване: заявителят трябва да представи декларация, че изискванията по този критерий са изпълнени, заедно със списък на използваните биоцидни продукти.
      5.   Критерии за сглобяването на мебели
      
      Този критерий се отнася за веществата, използвани при сглобяването на мебели за залепването на елементи, т.е. за лепилата.
      а)   Опасни вещества в лепила и свързващи вещества
      
      Те трябва да отговарят на посочените в раздел 2 изисквания относно опасните вещества.
      
         Оценяване и удостоверяване: заявителят трябва да представи съответни декларации, удостоверяващи изпълнението на горепосочените изисквания. За всеки химичен продукт, използван при сглобяването на мебели, се представя информационен лист за безопасност или еквивалентна документация, съдържаща информация за неговата класификация относно риска за здравето. Представят се протоколи от изпитания или декларация от доставчика относно съдържанието на свободен формалдехид.
      б)   ЛОС
      
      Съдържанието на ЛОС в лепилата, използвани при сглобяването на мебели, трябва да не надвишава 5 тегловни процента. (ЛОС е всяко органично съединение, което при 293,15 K има налягане на парите 0,01 kPa или по-високо, или което е със съответна летливост при конкретните условия на употреба.)
      
         Оценяване и удостоверяване: заявителят трябва да представи декларация, в която да посочи всички лепила, използвани при сглобяването на мебели, както и съответствието с този критерий.
      6.   Критерии за крайния продукт
      
      а)   Издръжливост и безопасност
      
      Продуктът трябва да отговаря на изискванията на стандартите EN за издръжливост, якост, безопасност и стабилност, приложими към употребата на продукта. Ако не съществува съответен стандарт EN, тогава трябва да се използват изискванията на стандарти ISO. Ако не съществува съответен стандарт EN или ISO, от независима изпитателна институция трябва да се направи оценка на издръжливостта, якостта, безопасността и стабилността на продукта въз основа на конструкцията и избора на материали.
      В наръчника за потребителя се дава списък на стандарти, които трябва да бъдат използвани за оценка на издръжливостта.
      Предвид на значението на критерия за издръжливост и с цел да се подобри оценката за издръжливост на даден продукт, Съветът по екомаркировка на Европейския съюз предприе инициатива да спомогне за приемането на стандарти EN за издръжливост, които ще трябва да са на разположение за следващото преразглеждане на настоящите критерии.
      
         Оценяване и удостоверяване: заявителят трябва да представи декларация заедно с документация относно методите за изпитване, приложени от акредитираната институция, и резултатите от изпитването.
      б)   Поддръжка
      
      Трябва да е възможно поддържането на продуктите без разтворители на органична основа.
      Производителят трябва да гарантира възможността за снабдяване при поискване с резервни части (оригинални артикули или артикули, изпълняващи еквивалентни функции) за целия действителен период на тяхното промишлено производство и за период от 5 години, считано от датата на спиране на производството на съответната продуктова гама.
      
         Оценяване и удостоверяване: заявителят и/или неговият доставчик трябва да представи декларация заедно с документи, удостоверяващи съответствие с този критерий.
      в)   Рециклиране и отпадъци
      
      Трябва да е възможно лесното рециклиране на продукта. На потребителите трябва да се предостави подробно описание на най-подходящите начини за разпореждане с продукта (повторно използване, рециклиране, инициатива на заявителя да го вземе обратно, за производство на енергия), като те бъдат подредени по значение според тяхното въздействие върху околната среда. За всеки един вариант ясно се заявяват предпазните мерки, които трябва да се вземат за ограничаване на въздействието върху околната среда.
      
         Оценяване и удостоверяване: заявителят и/или неговият доставчик трябва да представи информацията, която ще бъде предоставяна на потребителите, и да обоснове съдържащите се в нея препоръки.
      г)   Информация за потребителите
      
      Продуктът със знак за екомаркировка трябва да се придружава от следната информация:
      
                  —
               
               
                  информация за каква употреба е пригоден продуктът за домашни или професионални цели (слаба или интензивна, в помещения или на открито);
               
            
                  —
               
               
                  информация за почистването и поддържането;
               
            
                  —
               
               
                  инструкция за подмяната от производителя или търговеца на дребно на стъклени елементи (ако има такива) при поискване в случай на тяхното повреждане или счупване;
               
            
                  —
               
               
                  указание, че следва да се търси информация от местните власти относно най-добрия начин за разпореждане със стари мебели и материали;
               
            
                  —
               
               
                  инструкция за сглобяване;
               
            
                  —
               
               
                  указания за най-добро използване от ергономична гледна точка, когато е уместно;
               
            
                  —
               
               
                  наименование на използваните видове масивна дървесина;
               
            
                  —
               
               
                  посочване на методите за обработка (химични, биологични, физични) и консервантите, използвани при продукти, предназначени за употреба на открито;
               
            
                  —
               
               
                  препоръка потребителят да използва продукти със знак за екомаркировка на ЕС за опазване на мебелта в бъдеще.
               
            
         Оценяване и удостоверяване: заявителят трябва да представи информационния материал, придружаващ продукта със знак за екомаркировка.
      д)   Опаковка на крайния продукт
      
      Опаковката трябва да отговаря на следните изисквания:
      
                  i)
               
               
                  да е изготвена от:
                  
                              —
                           
                           
                              лесен за рециклиране материал;
                           
                        
                              —
                           
                           
                              материали, добити от възобновяеми ресурси;
                           
                        
                              —
                           
                           
                              материали, предназначени за повторна употреба, като например текстилни обвивки;
                           
                        
            
                  ii)
               
               
                  трябва да е възможно лесното ръчно разделяне на всички материали в позволяващи рециклиране части, състоящи се от един материал (например картон, хартия, пластмаса, текстил).
               
            
         Оценяване и удостоверяване: при заявяването трябва да се представи описание на опаковката на продукта заедно със съответната декларация за съответствие с тези критерии.
      е)   Информация върху опаковката
      
      Върху опаковката трябва да фигурира следният текст:
      „За повече информация относно основанията, поради които на този продукт е присъден символа на Цветето, моля посетете уебсайта: http://www.ecolabel.eu“
      Върху опаковката и в наръчника за потребителя трябва да фигурира и следният текст (или текст със същия смисъл):
      За повече информация посетете адреса на уебсайта за знака за екомаркировка на Европейския съюз. Допълнителна информация може да се получи от: наименование/адрес на отдела за работа с клиенти на заявителя.
      
         Оценяване и удостоверяване: заявителят трябва да представи мостра от опаковката на продукта и от наръчника за потребителя, както и информацията, придружаваща продукта, а също и декларация за съответствие с всички елементи на този критерий.
      ж)   Информация, фигурираща върху знака за екомаркировка
      
      Клетка 2 на знака за екомаркировка трябва да съдържа следния текст:
      
                  —
               
               
                  дървесина от добре стопанисвани гори;
               
            
                  —
               
               
                  ограничено съдържание на опасни вещества;
               
            
                  —
               
               
                  продуктът е изпитан за издръжливост.
               
            
         Оценяване и удостоверяване: заявителят трябва да представи мостра от опаковката на продукта, на която да се вижда знакът за екомаркировка, както и декларация за съответствие по този критерий.
      
         (1)  ОВ 196, 16.8.1967 г., стр. 1.
      
         (2)  ОВ L 200, 30.7.1999 г., стр. 1.
      
         (3)  ОВ L 353, 31.12.2008 г., стр. 1.
      
         (4)  ОВ L 33, 8.2.1979 г., стр. 36.
      
         (5)  ОВ L 262, 27.9.1976 г., стр. 201.
      
         (6)  ОВ L 85, 29.3.1999 г., стр. 1.
      
         (7)  ОВ L 123, 24.4.1998 г., стр. 1.
      
         Допълнение 1
         
            Пределно допустими стойности за съдържанието на елементи и вещества, позволени в рециклирани дървесни влакна, използвани за производството на материали на базата на дървесина
         
         
                     Елементи и съединения
                  
                  
                     Пределно допустими стойности
                     (mg/kg рециклиран материал на базата на дървесина)
                  
               
                     Арсен
                  
                  
                     25
                  
               
                     Кадмий
                  
                  
                     50
                  
               
                     Хром
                  
                  
                     25
                  
               
                     Мед
                  
                  
                     40
                  
               
                     Олово
                  
                  
                     90
                  
               
                     Живак
                  
                  
                     25
                  
               
                     Флуор
                  
                  
                     100
                  
               
                     Хлор
                  
                  
                     1 000
                  
               
                     Пентахлорофенол (PCP)
                  
                  
                     5
                  
               
                     Катранени масла (бензо(а)пирен)
                  
                  
                     0,5